2013.6.7. Az Európai Unió Hivatalos Lapja L 155/9 HATÁROZATOK A TANÁCS 2013/269/KKBP HATÁROZATA (2013. május 27.) a fegyverkereskedelmi szerződésnek az Európai Unió érdekében történő aláírására a tagállamoknak adott felhatalmazásról AZ EURÓPAI UNIÓ TANÁCSA, tekintettel az Európai Unió működéséről szóló szerződésre és különösen annak 114. cikkére, valamint a 218. cikke (5) bekez- désével együtt értelmezett 207. cikke (3) bekezdésére, tekintettel az Európai Bizottság javaslatára, mivel: (1) — A Tanács 2013. március 11-én felhatalmazta a Bizott- ságot arra, hogy az Unió kizárólagos hatáskörébe tartozó kérdésekben — tárgyalásokat folytasson az [ Egyesült Nemzetek Szervezete keretein belül a fegyverkereskedelmi szerződésről. 2) — Az Egyesült Nemzetek Szervezetének Közgyűlése 2013. április 2-án elfogadta a fegyverkereskedelmi szerződés szövegét. A Közgyűlés egyben felkérte a főtitkárt mint a szerződés letéteményesét, hogy 2013. június 3-án nyissa meg aláírásra a szerződést, továbbá felkért minden államot arra, hogy mérlegelje a szerződés aláírását, ezt követően pedig az alkotmányos eljárásainak megfelelően a lehető legkorábbi időpontban váljon annak részes felévé. (3) — A szerződés célja, hogy meghatározza a lehető legmaga- sabb szintű egységes nemzetközi előírásokat a hagyomá- nyos fegyverek nemzetközi kereskedelmének szabályozá- sára, illetve a szabályozás javítására vonatkozóan, megelőzze és megszüntesse a hagyományos fegyverek illegális kereskedelmét, valamint megelőzze azok tiltott kereskedelem céljára való eltérítését. A - tagállamok elégedettek voltak a tárgyalások eredményével, és támo- gatták a szerződés mielőbbi aláírását. (4 — A szerződés néhány rendelkezése olyan területeket érint, amelyek az Unió kizárólagos hatáskörébe tartoznak, vagy azért, mert a közös kereskedelempolitika hatálya alá tartoznak, vagy pedig azért, mert a hagyományos fegy- verek és robbanószerek transzferére vonatkozó belső piaci szabályokat érintik. (5) — Az Európai Unió nem írhatja alá a szerződést, mivel annak csak államok lehetnek a részes felei. (6) — Ezért az Európai Unió működéséről szóló szerződés 2. cikkének (1) bekezdése alapján az Unió kizárólagos hatáskörébe tartozó kérdések tekintetében a Tanácsnak fel kell hatalmaznia a tagállamokat a szerződésnek az Európai Unió érdekében történő aláírására, ELFOGADTA EZT A HATÁROZATOT: 1. cikk Az Unió kizárólagos hatáskörébe tartozó kérdések tekintetében a Tanács felhatalmazza a tagállamokat, hogy az Európai Unió érdekében aláírják a fegyverkereskedelmi szerződést. 2. cikk A Tanács arra ösztönzi a tagállamokat, hogy a szerződést a 2013. június 3-án New Yorkban tartandó aláírási ünnepségen vagy a legkorábbi lehetséges időpontban írják alá. 3. cikk Ennek a határozatnak a tagállamok a címzettjei. Kelt Brüsszelben, 2013. május 27-én. a Tanács részéről az elnök C. ASHTON